قل هذه سبيلي ادعو الى الله على بصيرة انا ومن اتبعني وسبحان الله وما انا من المشركين السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله
وبيدك الخير كله واليك يرجع الامر كله. لبيك يا ربنا وسعديك والخير كله في يديك. والشر ليس اليك انا بك تباركت وتعاليت. استغفرك واتوب اليك. اللهم صل على محمد وعلى ال محمد. كما صليت على ابراهيم وعلى ال ابراهيم
انك حميد مجيد. ثم اما بعد يا ايها الناس ضرب مثل فاستمعوا له. اب من الاباء جه لابنه وابنه كان لسة ما دخلش حتى لسة التعليم الابتدائي وهو طفل صغير خالص. اداله حصالة كبيرة. قال له يا ابني الحصالة دي اي فلوس تيجي لك مهما كانت قليلة حطها فيها. هتلاقي يا ابني صحابك بياخدوها وبيصرفوها في
اي حاجة ما لكش دعوة. اوعى تعمل زيهم حطها في الحصالة. مهما سخروا منك حطها في الحصالة. الولد سمع نصيحة ابوه دخل ابتدائي. مصروفه كان لسه بقى يحطه في الحصالة. اصحابه بقى يجيبوا به حاجة ساقعة وحاجة حلوة وهو ما لوش دعوة. يحط كل حاجة تيجي له في الحصالة. واصحابه يبصوا يقولوا ده عاقل ده ولا مجنون
ده مجنون ولا ايه كبر ودخل اعدادي. المصروف بتاعه بقى يقدر يجيب به يلعب به بلاي ستيشن ويقدر يلعب به فيديو جيمز ولكن لسه بيحطه في الحصالة. ولسه وبيبصوا وبيقولوا ده عاقل ده ولا مجنون! مجنون ولا ايه! وهو برضه مش راضي يبص لهم ولا يبص لكلامهم
كبر ودخل جامعة وبقى يقدر ان هو يجيب كروت محمول ويقدر يكلم اللي هو عايزه طول الليل. يقدر يوصل نت ويدخل على الموقع اللي هو عايزها طول الليل. ومع لسة بيحطه في الحصالة. ولسه صحابه بيقولوا عليه دا عاقل دا ولا مجنون. كبر واتخرج. بقى بيكسب الوفات. بقى يقدر يجيب عربية احدس موديل. ويجنطها ويركب
صوت ويركب اللي هو عايزه فيه. ويشغل الاغاني اللي هو عايزها فيها. ومع زلك لسة بيحط الفلوس في الحصالة. ولسه كل اللي بيبص له بيبص له مستغرب ده بتعمل كده ليه؟ يا اخواني الراجل ده لو حد قرب من الحصالة بتاعته ده هيعمل فيه ايه؟ ده يموته. اهي الحصالة دي
هي الجنة عند الصحابة. الحصالة دي الجنة اللي كان الصحابة بيحوشوا لها كل حاجة. بيحولوا لها كل حاجة. لو كان حد قرب. قرب من دين كانوا عملوا فيه ايه ؟ السؤال التاني يا جماعة. السؤال التاني الراجل ده يوم ما يفتح الحصالة. ساعتها كل الناس هيعرفوا مين العاقل ومين المجنون. اللي فضل يعمل
الجنة وفضل يحوش وفضل ييجي على نفسه يوم القيامة. ساعة ما تتفتح الصحيفة. ساعة ما يتفتح الحصالة ساعة ما يتفتح خزنة الحسنات بتاعته بازن الله اللي ربنا تقبلها. كل الناس هتعرف مين العاقل ومين المجنون. كل الشباب اللي كانوا في الجامعة هيعرفوا الشاب اللي كان بيقف مع
ديت ويسمع الاغنية دي والاغنية ديت ولا الشاب اللي كان بيصلي في الجامع وكان عارف ربنا مين العاقل ومين المجنون كل البنات هتعرف البنت اللي كانت متبرجة. وده مبسوط وده معجب وده بيتكلم. ولا البنت اللي ما رضتش ان اي حد يشوف منها اي شيء. تعففا بينها
من الله. مين العاقلة ومين المجنونة؟ يا اخواني الحصالة الحصالة اللي احنا عايزين نحوش فيها كل حاجة عشان نيجي يوم القيامة نلاقينا من اثرياء الدهر وعد الوعد لله سبحانه وتعالى. الوعد الحق وقفة الليلة ان شاء الله مع الدار الاخرة. وقفة الليلة مع مشهد من مشاهد الدار الاخرة في القرآن. اللي تخلع
على القلوب خلع سلم قلبك لكتاب الله وانت بتقرئيه. وانت بتقراه. سلمي قلبك لكتاب الله وانت بتقريه. يا جماعة سلموا قلبكم لكتاب ربنا. هتعيشوا مشاعر وانتم بتقروا القرآن وبتسمعوه. اخطر مشاعر في الوجود كله. قال تعالى يوم ترى المؤمنين والمؤمنات. يسعى نورهم
بين ايديهم وبايمانهم. يوم ترى يوم ما هنشوف يا جماعة. يا جماعة بكرة كلنا هنشوف. بكرة هنشوف اللي احنا كنا بنسمع عنه في الايات النهاردة بكرة كلنا هنشوف وهنسمع وهنشوف كل حاجة قدام عنينا
يوم ترى كل واحد مستني يوم. الشاب مستني يوم التخرج. والبنت مستنية يوم الجواز. والطفل مستني يوم العيد. وده مستني يوم ما هييجي الاجازة عشان يروح المصيف. ودي مستنية يوم ما يتقدم لبنتها عريس. انت مستني يوم ايه؟ كل واحد مستني يوم بيحلم به ومشتاق له. ايه اليوم اللي انت بتحلم به
ايه اليوم اللي انت مشتاق له؟ يا جماعة اليوم ده جاي جاي يوم ترى. اليوم اللي الكل هيشوف فيه كل حاجة والحقايق هتبان. يوم ما ترى اليوم ده جاي جاي
نفسك به. صبري نفسك به. صبري نفسك به على النقاب. صبر به نفسك على قيام الليل. صبري نفسك به على الصيام. صبر نفسك به على الصنائع المعروف وكفالة اليتامى صبري نفسك به على سخرية الناس من الملتزمات والملتزمين
اليوم ده جاي جاي هنعيش وهنعيشه. يوم ترى ممكن النهاردة ما فيش حد من الناس شايف. شايف يوم ترى المؤمنين والمؤمنات. شايف ان الغلابة دول اللي البعض بيحاربهم والبعض بيسخر منهم والجرايد بتعمل عليهم. كانت كتيرات والبرامج العلمانية بتسفه منهم. ممكن يكون ما حدش شايف مقامهم
قد ايه يوم القيامة الكل هيشوف مقامهم المهول عند الله. ممكن النهاردة ما فيش حد عارف. العمل الصالح قيمته ايه؟ ايه يعني ده دخل الجامع ايه يعني ده قام ايه يعني داعش لربنا! ايه يعني دا اتكلم عن ربنا ودعا الى الله وضحى عشان دين ربنا بكل حاجة. ولكن يوم ترى المؤمنين والمؤمنات هتعرف
قيمة العمل الصالح اوعى تعرف قيمة المعصية عند ربنا. وخطورة المعصية عند ربنا سبحانه وتعالى. يوم ترى هذا يومكم. اليوم اللي هيتقال لكم شوفي يا مؤمنين ويا مؤمنات باذن الله هذا يومكم. فيه ناس خدت ايامها في الدنيا. المتبرجات خدوا ايامهم في الدنيا. العصاة خدوا ايامهم في الدنيا
اللي اتبعوا الشهوات خدوا ايامهم في الدنيا. ولكن النهاردة يومكم انتم. النهاردة اليوم بتاعكم انتم. يومك ده يومك يا اللي لبست النقاب وحاربوكي وانت داخلة الجامعة. ومع زلك سبتي عليه. ده يومك يا اللي صممت تعملي فرح اسلامي. وما فيش اي مخلوق يشوف منك اي شيء. والتريقة
عليك عيلتك كلها وصممتي عليه. ده يومك يا اللي وفرت من اساسيات البيت عشان تتصدقي. على الفقراء واليتامى ده يومك يا اللي كنت بتصوم في عز الصيف زي الايام دي وتيجي على الساعة خمسة العصر حلقك هيتقطع من العطش. ونفسك في بق مية وصبرت ده يومك النهاردة ده يومك يا اللي قمت
ده يومكم يا اللي قبضتم على الجمر يا اللي استحملتم زمن الفتن. ده يومكم يا اللي دافعتم عن الاسلام وعن رسول الله صلى الله عليه وسلم هذا يومكم يوم ترى. ترى ده ممكن يكون النبي عليه الصلاة والسلام. ربنا بيفرح قلب النبي هتشوف ثمرة جهادك يا رسول الله. هتشوف ثمرة تعبك. ده ربنا بيفرح قلب كل ده
بيقول له ادعو واتكلم ما تعرفش مين بيسمعك. ما تعرفش مين هيتأسر بك. ما تعرفش مين هيتغير. مش هتشوف سمرة تعبك غير يوم القيامة الكلمة اللي طلعت من بقك ما تعرفش ربنا هيحملها لمين. وهيتأسر بها مين؟ وهيتغير بها مين؟ ممكن بعد ما تموتك بمية سنة كلمتك ربنا يأسر بها
يرميها. هتشوف سمرة دعوتك يوم القيامة يوم ترى يا فرحة قلب الدعاء الى الله. اللي سبته على طريق الدعوة ربنا يثبتنا على الحق يا رب شايفين ثمرتهم يوم القيامة يوم ترى المؤمنين
والمؤمنات عمرك ما هتقدري تصبري الا لو شفتي الا لو شفت بعينيك عمرك ما هتقدر تصبر على متع الدنيا الا لو شفت متع الجنة بقلبك يوم ترى المؤمنين والمؤمنات بس هنشوفهم في شكل تاني يا جماعة. مش هنشوفهم وهم مضطهدين وهم متحاربين. وهم مجهدين وهم تعبانين وهم خايفين من
الاخرة هنشوفهم ملوك هنشوفهم زي الشموس على منابر من نور. مش هنشوفهم بلبس السجن بتاع الدنيا اللي هي سجن المؤمن. هنشوفهم بلبس الجنة النور يوم القيامة هنشوفهم والدنيا كلها هتنبهر بهم. تخيل موكب المؤمنين والمؤمنات. تخيل خلاص ما عادش الاختلاط حرام لان بقينا اخوات خلاص
لان الفتن راحت وامراض القلوب راحت خلاص. المرأة اللي كانت متعففة في الدنيا في قمة جمالها وبهائها. ورجال الجنة في قمة جمالهم وبهاؤهم داخلين الصحابة مع امهات المؤمنين مع الملتزمين مع الملتزمات اللي ربنا سبتهم وتقبل منهم. كلهم داخلين الموكب البهيب ده تدفعي كم وتبقي فيه؟ تدفع كم وتنضم
الموكب ده يوم ترى يوم ما هتشوف يا جماعة مين اللي متشاف النهاردة اللي متشاف النهارده الاغنيا اللي متشاف النهارده اصحاب الاموال اللي متشاف النهاردة رجال الاعمال اللي متشاف النهاردة الوزراء اللي متشاف النهارده اصحاب الكراسي. اللي بيتشاف النهاردة بتوع الشوه الاعلامي والمغنيين والمغنيات. انما
بكرة مين اللي هيتشاف ؟ مين اللي هيترفع قدام الدنيا كلها؟ مين اللي هيترفع والعالم كله والكون كله يتفرج عليه مبهور ونفسه يبقى مكانه ترى اللي فرط في الدنيا هيندم لما يشوف اللي ربنا يعمله لهم
اللي قام مش اللي ما قامش الليل مش هيندم. غير لما يشوف سواب اللي قام. اللي ما صامش اتنين وخميس مش هيندم غير لما يشوف سواب اللي صام. النهاردة كان خمستاشر
الشهر العربي اللي ما صامش مننا مش هيندم غير لما يشوف اللي صام. غير لما يشوف اللي تعب خد ايه. يوم ترى مهما اتكلمنا عن المعنى مهما استرسلنا عن اليوم ده. اليوم ده ربنا بيقول لك احلمي به. اشتاقي له. لو الدنيا كلها اشتاقت ليوم في الدنيا انت ليوم القيامة. لليوم اللي هتشوف فيه
ربنا يوم ترى المؤمنين والمؤمنات المؤمنين والمؤمنات يسعى نورهم بين ايديهم وبايمانهم تخيلي المشهد دهوت يسعى نورهم. يا جماعة لما ربنا يقول يسعى. يسعى لها يعني قدامهم. بينور لهم الاف الكيلومترات قدامهم اكتر كمان. وكمان مش قدامهم وحواليه
بيخطف عينين اي حد بيبص لهم. يسعى معهم في كل مكان يروحوه. في العرض على الله معهم. على الصراط معهم في الطريق للجنة معهم يسعد كلمة بتخليكي تعرفي صفات النور ده. صفات النور ده ايه ؟ اول حاجة ان نور مستمر لان ربنا قال يسعى فعل مضارع مستمر. زي زي ما طاعتك من
في الدنيا النور مش هيتقطع يوم القيامة ما فيش انقطاع للنور ده. ده مش زي نور الدنيا اللي كان بييجي ويتقطع. يسعى نور ملازم لهم قعدوا يتعبوا في تحصيله في الدنيا والنهارده خلاص مش هيسيبهم. معهم في كل مكان في ظلمات المحشر. معهم خلاص زي بالزبط البطل. اللي
مسرح لما يسلطوا عليه الاضواء كل ما يروح مكان الاضواء معه. يسعى يسعى ده يعني معناها ان نور له وجهة. لما اقول لك انا بسعى في موضوع يعني انا لي وجهة معينة
هنا وهدف. النور وجهته الطريق للجنة بينور لهم الطريق للجنة. يسعى يعني سريع لان السعي ده حاجة سريعة جدا. معناها ان هم خلاص ما عدش ما عدش فيه تشويق للجنة هم بيجروا عليها. وهي بتجري عليهم. الجنة مش ديليفري. يسعى زي ما سعوا للجنة في الدنيا. هي بتسعى لكم النهاردة
الجنة ما فيش جنة دليفري يا جماعة. الجنة لازم تتعاملها ولازم تتعب لها. عشان يوم القيامة هي اللي تيجي لغاية عندك من شوقها اليك يسعى معناها ان النور ده نور نور متلألئ لان النور لما يتحرك يتلألأ يا جماعة تخيلوا النور المتلألئ اللي له وجهة العظيم
الملازم المستمر ده لو دمعك على الصراط هتعمل ايه لو دفعك على الصراط هتعملي ايه ؟ لو دوبنا ولك طريقك يوم القيامة هتعمل ايه ؟ يسعى نورهم نور. كل واحد منهم له نور غير التاني
ده فيه منهم اللي نوره قد الجزيرة العربية كلها. فيه منهم اللي نوره اقل. فيه منهم اللي نوره اقل. امال ربنا قال النور بالمفرد ليه؟ لان النور كله هيتجمع مع بعضه هيبقوا كأنهم جزيرة من النور في وسط بحر الظلمات. ارض المحشر هيبقوا كأنهم جزيرة نور متحركة. نورهم طب ربنا
يسعى النور ليه ؟ ده نورك انت. ده النور اللي كان جوة قلبك. نور الايمان النهاردة خرج خرج وشع منك. ده النور بتاعك انت اللي هيفضل ملازمك. ما حدش هينتفع به بين المنافقين والمنتكسين. يوم القيامة غيركم انتم باذن الله
فزتم بهزا النور يسعى نورهم بين ايديهم. يا جماعة بين ايدينا يعني يعني ايه يا اخوانا؟ يا اخوانا الملك لما كان يمشي زمان كان يبقى قدامه خيول وجنود. موكب ده
كمان من الانوار قدامهم. دول بقوا ملوك يا جماعة. النور ده مصدره ايه؟ النور ده مصدره قلوبهم. نور قلوبهم خرج. النور ده مصدره ووجوههم. وجوه يومية مسفرة زي الشمس. النور ده مصدره الملايكة اللي معهم. النور ده مصدره كتاب الاعمال الحسنة اللي شايلينه في ايديهم وهم رايحين الجنة
النور ده مصدره اعمالهم الصالحة. النور يا جماعة النور دهوت بين ايديهم موكب مهول. من الانوار بينور لهم بين ايديهم الموكب ده الملك ده تدفع فيه كم تدفع فيه كم؟ الامام الطبري قال لك النور ده قال النور ده كتب الكتاب الاعمال الصالحة بتاعهم. الاعمال الصالحة بقت خلاص خدم لهم يوميها
كأن الاعمال تجسدت وبقت كانها خدم. الاعمال اللي تعبت فيها في الدنيا واللي انت تعبت فيها. بقت النهاردة بتخدمك في ارض المحشر بقت بتنور لك بتونس وحدتك بقت بقت بتعرف الملايكة بك ما حدش يوقفك. بقت بتنور لنا ظلمات المحشر. بقت بتمهد لنا الطرق بقت بتذلل لنا العقائد
باقول الخدم بتوع يوم القيامة. بعد ما خدمنا دين ربنا بهزه الاعمال. في الدنيا بين ايديهم وبايمانهم. يا جماعة بايمانهم يعني ايه؟ لما امسك حاجة بيميني كدهوت ماسكها بيميني. حد منكم لما سافر قبل كده اي دولة اجنبية
وشاف لما بنقف طابور قبل ما نطلع على الطيارة كل واحد بيبقى ماسك جواز السفر بتاعه ازاي؟ ليه؟ ده ده اللي هيعديني بازن الله وهيدخلني الطيارة ويدخلني الدولة واعمل عمرة واحج واطوف فبيبقى ماسك الجواز قد ايه ؟ اهم ماسكينها الباء دي باقي المصاحبة بايمانهم ماسكينها بكل قوة
لما كان عبد من العبيد يتحرر كانوا يمسكوه في ايديه اليمين شمعة. زي مصباح منور كده. علامة انه اعتق هم في ايديهم النور ده على ما انهم اعتقوا من النار. علامة ان خلاص العتق من النار ربنا من به عليهم. يا لا فرحتهم يا لا روعة ايام
يا لا روعة المشهد المهيب اللي هم عايشينه يا جماعة. يسعى نورهم بين ايديهم وبايمانهم. قلبك عايش معي في الكلام ده. قلبك عايش. مع كلام ربنا مع المشهد المهيب ده انا مش قادر اتصور يا جماعة. مش قادر اتصور والملايكة بتقول لهم بشراكم اليوم. المنافقين قاعدين يبصوا عليهم هيموتوا على نزرة منهم
والناس كلها نفسها تبقى مكانهم. وربنا بينادي عليهم بيقول لهم ذلك هو الفوز العظيم. والملايكة من قبل ما يعدوا من على الصراط بيقولوا لهم بشراكم ابشروا ما تخافوش. وهم على منابر نور. والنور اللي حواليهم بيخطف عيون ارض المحشر التكريم ده كله ليه؟ اصبر على اللي صبروا عليه
عشان تاخدوا اصبري على اللي هم صبروا عليه عشان تاخديه. التكريم ده كله ليه؟ يا جماعة نصبر. اية واحدة بس تخطف القلوب خطف اية واحدة بس ربنا عيشنا فيها في الدار الاخرة. كاننا جواها معهم
يسعى نورهم بين ايديهم وبايمانهم. طب النور لما ينور بين ايديا قدامي ماشي. طب ينور على يميني وشمالي ليه؟ عشان اخواتي اللي على يميني وشمالي. نور ينور نورهم ونورهم ينور لي. زي ما كنا نور لبعض في الدنيا نبقى نور لبعض في الاخرة. الصحبة الصالحة اللي هييجي المنافقين النهاردة وهيندموا على تضييعها
في الدنيا زي ما هنشوف الكلام اللي بيقطر مرارة الدنيا كلها. من افواههم الوقتي. بشراكم اليوم. بشراكم الملايكة بتقول لهم بشراكم ابشروا تخيل لو انت طالب من الطلبة قبلت امتحان كبير وخطير. وهيتوقف عليه شهادة مهمة. وانت قاعد تزاكر ومرعوب وقلقان. وماسك القلم والورقة وقاعد تزاكر بسرعة. وانت ساكن في شقة طلبة فيها تلات
طلبة فلقيتهم لابسين لبس رياضي وخارجين. انتم رايحين فين؟ رايحين نلعب ماتش كورة. تعال معنا. اجي معكم انتم اتجننتم! ده بكرة امتحان امتحان. يا عم كبر بعد كده انت قلت دول مجانين. فقعدت تزاكر لقيت اصحابك فايتين عليك في نفس الدفعة. لابسين لبس خروج وخارجين. رايحين فين؟ رايحين نتفسح تعال معنا. اجي معكم فين
بكرة امتحان امتحان يا عم كبر كبر هي الدفعة كلها اتجننت رجعت تزاكر وانت بتزاكر تاني لقيت واحد صاحبك متصل بك انا عاش تعال اتعشى معي. اتعشى معك ايه ده بكرة عندنا امتحان. يا عم كبر. انت في الاخر هتعمل ايه؟ هتكبر
انت في الاخر هتعملي ايه! هتكبري! هو ده اللي حصل لنا! لما قعدوا يكلمونا من واحنا اطفال عن امتحان الاخرة! امتحان اول ليلة في القبر اللي نزلت فيه اخر اية
نسبة في القرآن امتحان لما هنقف بين ايدين ربنا عن يمينا النار وعن شمالنا النار وبين ايدينا النار. لما هنيجي نعدي من على الصراط وتحته جهنم ازاي ؟ لما كبرنا رحنا كلياتنا لقينا صحابنا طالعين رحلات وماشيين مع بعض. انتم بتعملوا ايه ؟ ده فيه امتحان. ده مكبر وده مكبر. دخلنا بيوتنا
لقينا التليفزيون والبرامج والاغاني انتم بتعملوا ايه ده في امتحان! لقينا الكل مكبر يا جماعة! في الاخر احنا كمان كبرنا يا جماعة بشراكم اليوم. دي الكلمة اللي احنا بنصبر في الدنيا على اللي اهل الدنيا جروا عليها عشان نسمعها. دي الكلمة اللي احنا مستنيين نسمعها من الملايكة
دي الكلمة اللي احنا مستنيين قلوبنا تترتب بها. بشراكم بشراكم. البشرى الحاجة اللي بتضحك البشرة. بتفرحك بتبهجك تسعدك بشراكم اليوم. انتم امبارح تعبتم انتم امبارح تعبتوا وامبارح استحملتوا وامبارح اتأزيتم. ولكن انتم النهاردة بشراكم فيه ناس باعت باعت النهاردة عشان امبارح
النهاردة ندمانين. انما انتم استحملتم امبارح بشراكم اليوم. انتم تعبتم. زي ابو بكر ما كان النبي يقول من اصبح منكم اليوم صائما؟ انا. طب عاد مسكين انا طيب اطعم مسكين انا. طب عاد مريض انا. طب تابع جنازة انا تعبان. تعبان بس صابر
صابر عشان اليوم ده. لما ربنا سبحانه وتعالى يقول على اهل الجنة الحمد لله الذي اذهب عنا الحزن. الحزن في اللغة اللي هو الجبل ازهب عنا الحزن يعني هم الاخرة والخوف من الاخرة اللي كان في قلوبهم زي الجبال على قلوبهم واستحملوا عشان ربنا. والنهاردة بشراكم اليوم جنات
جنات مش جنة كل جنة فيها نعيم غير التاني. جنات جنة. جنات نكرة للتعظيم الرهيب ده الجنة يا جماعة يعني الحاجة المستترة. النعيم اللي ما فيش عين جرحته قبل ما عينك انت هتبص عليه. نعيمك في الجنة متعام ما حدش شافه. نعيمك
في الجنة بيعد لك ما حدش شافه. لو نشوف الوقت الجنة وهي بتعدي لنا واحنا بنعمل الاعمال الصالحة. هتذوب قلوبنا يا جماعة. لو نشوف الوقت يا جماعة ابواب الجنة لما بتفتح لما نشوف الوقت يا جماعة قصور الجنة وهي بتبنى. قلوبنا هتتفطر من الشوق لنعيم الجنة. بشراكم اليوم جنات
مش جنة واحدة جنات يا اخوانا المتر الارض جنب قصر رؤساء الجمهورية جنب جنب قصور الملوك والامراء غالي جدا ليه؟ لان الجوار. طب الجنة دي جوار الله. جوار الرحمن تبقى الجنة دي بكام ؟ يبقى الجنة دي
تمنها ايه يا جماعة؟ يا اخوانا يا اخوانا كل واحد بيمتع احبابه على قدره. يعني يعني واحد فقير عايز يمتع احبابه يبقى حاجة ساقعة وسندوتشين فول طب واحد غني عايز يمتع احبابه يبقى اكلة دليفري وكانزات. طب الملك يريد انه يمتع احبابه هيديهم ايه؟ يبقى الجنة دي فيها ايه يا جماعة
بشراكم اليوم جنات اللي انتم شامين من عطورها الوقتي ده ولا حاجة في اللي جواها لسة. جنات تجري من تحتها الانهار. خالدين فيها يعني ايه؟ يعني نعيم مهول يا جماعة في بيوتنا لما بنعمل بيوت تروح مسلا تأجر شقة او تعمل شقة تجيب سيراميك بيعيش عشر سنين او عشرين سنة واجهزة بتعيش خمستاشر سنة وعفش بيعيش
عشرين سنة طب ليه ؟ ما جبتش السيراميك يعيش متين سنة لان ما فيش اصلا ليه ؟ لان مين اللي هيعيش عليه ما هو هيموت وهيموتوا. ولكن الجنة ده نعيم مستمر
لانهم جزاء من جنس العمل لانهم تعبوا تعب بلا انقطاع. في الدنيا ما قطعوش ما انتكسوش. فربنا يديهم نعيم بلا انقطاع سبحانه تعالى خالدين فيها ذلك هو الفوز العظيم مش زلك الفوز لأ هو الفوز يعني ايه يعني لما ربنا يقول اولئك هم المفلحون ايه فرقها عن اولئك المفلحون
هم دول يعني في ناس افتكروا الفلاح في حاجة تانية. فربنا بيقول لأ هم دول. ما حدش هيفلح غير طول. ذلك هو الفوز في ناس تعبت عشان تفوز اللي فاز بالكاس واللي فاز بالبيوت واللي كل ده ما لوش قيمة خالص يوميها. ولكن الفوز الحقيقي هم دول هم دول اللي فازوا
ذلك هو الفوز العظيم. متخيلين المنزر والاكرام؟ نصبر على اللي صبروا عليه يا جماعة. نصبر على اللي صبروا عليه عشان ننال ان اللي يلوه. نصبر على النعيم تنخلع له القلوب داهوت. نصبر على صحبة كتاب الله. اسمعي معي. اسمع معي يوم يقول المنافقون والمنافقات. للذي
الذين امنوا انظرونا يوما كان احنا الوقتي كنا بقينا في يوم تاني. احنا الوقتي كنا في يوم كله نور وافراح وبهجة واكرام وافراح وانوار دلوقتي بقينا في يوم تاني. كله ظلمات وعذاب وبهدلة. يوم يقوم. وربنا يكرر كلمة يوم كأن ده يوم ويضايقوهم. دول ناس خدوا كل حاجة ودول
دول ناس اتحرموا من كل حاجة. حتى من شربة الماية يوم يقول يوم طول اليوم طول الخمسين الف سنة هيفضلوا يصرخوا. انزرونا استنونا انتزرونا. انتم رايحين الجنة وسايبنا فين ؟ يوم يقول ضمير مضارع هيفضلوا يصرخوا. يوم يقول المنافقون
المنافقات اللي اثاروا الدين على الدنيا على الدين. للذين امنوا انظرونا. انظرونا يعني انتظرونا استنونا. استنوا انتم رايحين فين انتم رايحين وسايبنا فين ؟ اهل الجنة يا جماعة. اهل الجنة عاملين زي استاز جامعة كبير اوي او عالم كبير داخل مؤتمر في في مركز المؤتمرات. مين عليه بوابة؟ فلان
باشا اتفضل حضرتك. داخل الاسانسير. حضرتك اتفضل حضرتك. داخل بوابة القاعة. اتفضل يا باشا اتفضل حضرتك. طبعا يعني مع الفارق ولكن انا بدي بس من الدنيا ما فيش عوائق. هم منطلقين اعمالهم سابقاهم. ما حدش بيوقفهم. ولكن التانيين دول يا نهار ابيض! احنا يا جماعة دلوقتي قبل الصلاة
لسة ما عدناش من على الصراط احنا لسة قبل الصراط قبل الصراط فيه تحويلة. يعني زي ما تقول مسلا تحويلة. يعني ايه تحويلة؟ تحويلة يعني الكفار ما بيعدوش من على الصراط اصلا. امال ايه؟ بيترموا في جهنم
كأن الناس كلها ماشية تتحول اتجاهين. الكفار الى جهنم. طب والمؤمنين استكمال طريق الجنة من هنا. يقوم المنافقين ربنا يسيبهم المؤمنين فالمنافقين الرعب اللي عند التحويلة دهيت هم او الرعب اللي عند سحب الوجوه الى جهنم وهم مرعوبين. بعد كده يدخلوا في مشكلة تانية مشكلة
ولا اقتحم العقبة؟ قال لك العقبة دي في بعض التفاسير عقبة قبل الصراط. لمين؟ للي ما اقتحمهاش في الدنيا للي ما رضاش يضحي عشان دينه في الدنيا يبقى فيه عقبات مستنية قبل الصراط. فالمنافقين قاعدين يتعثروا. قاعدين يتعطلوا والمؤمنين منطلقين. منطلقين. فبيسرحوا انظرونا. انتم رايحين فين
استنونا. مطاردة في ارض المحشر خمسين الف سنة. قاعدين المنافقين يطاردوا المؤمنين. انزرونا استنونا. وكل يبعدوا عنهم يشوفوهم بنورهم ويجروا وراهم. ويجروا مكان النور في الدنيا قدامكم ازا كان عندكم فرصة في الدنيا انكم تحصلوا النور ده
المكان عندكم فرصة في الدنيا. النور ده كان اسهل حاجة في الدنيا انتم اللي ضيعتوه. المؤمنين دول كانوا صحبة صالحة موجودة في الدنيا. انتم اللي زهقتوا فيهم. بل منهم بل لما كانوا يتصلوا بكم او يدعوكم الى الله تنفروا منهم. النهاردة صراع رهيب عشان تفضلوا معهم وذل رهيب
نقتبس من نوركم نقتبس الاقتباس ده يا جماعة ان عايزين الصحيفة المظلمة بتاعتهم يحطوها في الصحيفة المنورة بتاعة المؤمنين تنور زي الشعبة المتوهجة كده. يا سلام! الصحيفة اللي المؤمنين طلعت روحهم في انارتها بالاعمال الصالحة طول الدنيا. انتم عايزين تحطوا
خدي في دي كده يقوم زي الشعلة اللي اقتبست من شعلة تانية يا سلام الاقتباس في اللغة ده اصلا كلمة فيها سهولة. المرأة المقباس المرأة المقباس في اللغة اللي هي اول ما تتجوز تحمل على طول لا راحت دكاترة ولا قعدت كزا شهر
تعبت جوزها ولا على طول تقوم حملانا. القبس ده حاجة فيها قمة السهولة. هم دي مشكلتهم ده اللي ضيعهم. كانوا عايزين دين سهل ولسه عايزين دين سهل في يوم القيامة. لسة عايزين دين كده يتلقط وخلاص حاجة تتلقط. عايزين دين مكيف عايزين دين على المزاج. مش عايزين الدين اللي فيه تعب
وتضحية واستحمال لا لا لا لا لا وسهر وقيام وصيام لأ هو ده اللي ضيعهم وجايين النهاردة لسه تاني عايزين دين سهل نقتبس من نوركم ناخد حتة من النور بتاعتكم من نوركم اللي ما بيتحركش غير معكم انتم
ارجعوا ورائكم فالتمسوا نورا. ارجعوا ورائكم ورائكم اللي هي الدنيا. هم حسبوها ورا. الملايكة بتقول لهم ورا. كله يرجع ورا كلام الملايكة من التكريم للمؤمنين واسلوب الاحتقار بتاع دول. ورا كله يرجع. ودول مش فاهمين ارجعوا ورائكم. متهيأ لهم ورا والملايكة
يوم الدنيا ارجعوا الدنيا تاني. يا جماعة اشتغلوا قبل ما ييجي اللحزة اللي ما عدش ينفع تدرك فيها اللي ضاع يا اخوانا فرعون هيعرف نفسه اللي عرفه موسى. بعد ما يبقى ما عدش ينفع. خلاص
ربنا بيقول بل ادارك علمهم. يعني هيتداركم هيتداركم وهيتعلمم وهيعرفوا كل حاجة وهيؤمنوا وهيقنوا. بس الدرك علموهم امتى يا رب في سورة النمل بل ادراك علمهم في الاخرة. بعد ما يبقى ما عدش ينفع خلاص
اسمع ربنا بيقول اسمع بهم وابصر. يعني هيبقوا في قمة السمع وقمة البصر هيوصلوا لليقين. هيعرفوا كل حاجة هيصدقوا وهيؤمنوا بس امتى يا رب؟ اسمع بهم وابصر؟ يوم يأتوننا بعد ما يبقى ما عدش ينفع
بعد ما يبقى كل حاجة راحت. بعد ما يبقى كل حاجة انتهت. يا جماعة الفرصة اللي احنا فيها. مش ممتدة. الفرصة اللي احنا فيها ممكن تنتهي في اي لحزة. تضمني منين
تضمن منين ؟ تضمن منين ان الفرصة اللي احنا فيها تروح قبل ما يبقى ما عدش ينفع. لحد امتى ربنا هيحلم علينا؟ لحد امتى هنفضل في البطء اللي احنا فيه في
ربنا. ربنا بيقول يسعى نورهم لانهم سعوا في الدنيا. لانهم اجتهدوا في الدنيا لانهم استمروا في الدنيا. لانهم لزموا الطاعة في الدنيا. لانهم جاهدوا في الدنيا واستحملوا في ربنا اداهم النور ده
قيل ارجعوا وراءكم فالتمسوا نور كلمة التمسوا ديت. الالتماس ده يا جماعة من من كلمة اللمس. اللمس ده يعني ربنا وكأنه كأن المعنى لان الدهناية كانت سهلة جدا. عارف يعني ايه التماس
التماس ده يعني انا داخل اوضة مضلمة. فبلمس بايدي الحيطة كده بلتمس الكبس اول ما المس الكبس يقوم النور جاي على طول كأن النور ده كانت سهلة النور كان سهل ييجي. النور اللي انتم ندمانين عليه النهاردة ده كان اسهل ما يكون في الدنيا. ولكن انتم اللي ما رضتوش. انتم اللي ما رضيتوش تفكروا. انتم اللي ما رضيتوش تقفوا مع نفسكم
انتم اللي ما رضيتوش تحسبوها. انتم اللي ما رضتوش تقفوا موقفة مع نفسكم في مصيركم كله ارجعوا ورائكم فالتمسوا نورا. فوهم بيحاولوا يلتمسوا النور بيرجعوا بيجروا. يشوفوا النور فين! فجأة ضرب بينهم
فضرب فيعني فورية. اول ما يدوا ضهرهم ويجروا فجأة السور يتضرب وكلمة الضرب ديت تحس انها كأنها ضربة في قلبهم تحس كأن قلبهم اتضرب اول ما يجروا بيسمعوا الصوت يبصوا بيلاقوا سور يلاقوهم اتحبسوا يلاقوهم اتسجنوا يلاقوهم اتعزلوا ومنزر انوار المؤمنين
افرحهم وبهجتهم واصواتهم بيغيب عن عنيهم. وهم بقوا في الظلام والهوان والذل والات عزاب اللي هم فيه. فضرب فضرب. السور ده معمول ليه؟ عشان البشوات المؤمنين علة القوم ما الرعاة دول
ما يجوش يأزوهم بالازى اللي هم بيعملوه ده ويقعدوا يمسكوا في رجلهم. لا لا لا ما يأزيهمش. شوفوا الدنيا كان العلاقة ايه! وشوفوا الاخرة العلاقة ايه؟ خافضة رافعة ممكن باشا والغفير بتاع القصر بتاعه. الغفير يبقى هو المؤمن. والباشا دهوت يروح عايز يبوس جزمته. يضرب بالسور بينهم
ضرب فضرب عارفين زي ايه؟ زي مجموعة تاهت في صحرا وهتموت خلاص هتموت في قلب قلب مجاهيل الصحاري. جت عربية فجأة وقامت واقفة عندهم. فلان فلان اركب. الباقيين بيقولوا واحنا لأ مش هتركبوا. يعني ايه هتتسابوا في
دهوت بدأوا يقاتلوا بدأوا يجاهدوا بكل قوتهم. بدأوا يمسكوا في عجل العربية بدأوا يتوسلم اترمم. واتاخد التانيين والعربية بانوارها ابعد عنهم في الظلام والصحرا. التانيين احساسهم ايه؟ لا ده مش ده اللي حصل. ده لما بدأوا دول يقاوموا ويمسكوا في اللي ركبوا في العربية. قاموا قايلين لهم طب ارجعوا كده
ارجعوا وقاموا ضاربين سجن عليهم. ومن شباك السجن في قمة القهر والذل. قعدوا يبصوا للمؤمنين اللي راكبين العربية او الطيارة دي وهم بيبعدوا بيبعدوا بيبعدوا خلاص دول في الظلام. والعزاب لوحدهم فضرب. ضرب ضربة في قلبهم. لما ضرب هزا السور
فضرب بينهم بسور تخيلوا من ناحية فرحه من ناحية ميتم! تخيلوا التنافر الرهيب ما بين الموقفين. فضرب بينهم بسور له باب. الباب ده مقفول الوقتي. هيتفتح بعد شوية. هيتفتح ده لسة مش الواد اصل المنافقين دول بعد ما المؤمنين يعدوا من على الصراط هيدخلوا يعدوا هم كمان. الله! هيدخلوا يعدوا اه. وربنا هيديهم نور. الله الله الله
عشان لما يدخلوا على الصراط مخدوعين بالنور يطفي على الصراط يقعوا في جهنم والعياز بالله. زي ما كانوا بيخدعوا ربنا في الدنيا ياخدوا جزاءهم وضرب بينهم بسور له باب. باطنه فيه الرحمة وظاهره من قبله العذاب. الرحمة بالالف واللام يعني شمول النور والرحمات
والعذاب بالالف واللام شمول الظلام والعذاب. ضرب بينهم بسور باطنه. ليه مع المؤمنين اتقال الباطن ومع المنافقين اتقال الظاهر؟ لان يا جماعة المؤمنين اصبحوا باطنهم لله. مش كان كلام جميل وخلاص. انما المنافقين. كانت مظاهر كدابة. ولكن قلوبهم ميتة. متعفنة
مليانة شهوات فضرب بينهم بسور له باب باطنه فيه الرحمة وظاهره من قبله العذاب ينادونهم. طريق المنافقين يوم القيامة طريق ضلمة. الاول التحويلة اللي الكفار بيروحوا جهنم يقف قلوبهم فيها من الرعب
بعد كده يكملوا يبقى العقبة اللي قبل الصراط تقابلهم يتعطلوا فيها بعد كده يروحوا السور يقفوا في السجن اللي هم فيه. بعد كده يعدوا من على الصراط. بعد ما المؤمنين يعدوا خالص. يسقطوا لما النور يتسحب منهم
في وسط الصراط يقعوا في جهنم. بعد كده يفضلوا يتهاووا لغاية قاع جهنم. ليه ؟ اظلم حتة في جهنم. لان قلوبهم كانت كلها ضلمة حتة في جهنم ينادونهم لما يكتشفوا لما يكتشفوا السجن اللي هم فيه يبدأوا يقفوا من ورا السور يصرخوا والسور بينقل الاصوات او ما بينقلش الاصوات الله اعلم
انما هم بيصرخوا ينادونهم ينادونهم ضمير مضارع يفضلوا يصرخوا يفضلوا يتألموا يفضلوا ينادوا ينادوا يا جماعة اما اقول لك اناديك يعني اتوسل اليك. يعني يقفوا يتوسلوا يعني ينادونهم ديت. الكلمة ديت وهم بيقولوا الم نكن معكم؟ ما
انها عادية. ده حنجرتهم بتتشق من الصراخ فيها ده انت لو سمعت بقلبك صوت صراخهم حنجرتهم بتتشقق قلوبنا تتشق في الدنيا. من صوت الصراخ بتاعهم. ينادونهم. طب هم بيتزلوا كده
طب هم مشلولين كده ليه ؟ طب هم بيستحملوا الزل ده كله ليه ؟ وقاعدين يجروا وراهم ليه ؟ مش طب هم مطاردة خمسين الف سنة لهم ليه؟ ليه؟ ليه قاعدين يجروا وراهم ويزلوا نفسهم ويتوسلوا ويعملوا كل اللي بيعملوه ده ليه؟ ليه يا جماعة
مع المطاردة الرهيبة ديت ليه التوسلات دي؟ ليه الزل ده؟ ليه؟ لانهم لما شافوا منزر الصراط وشوفوا الزلمات اللي عليه عرفوا ان الامل الوحيد في الانوار اللي مع المؤمنين ما فيش امل في النجاة غير كده. لو المؤمنين دول سابونا هنضيع. طب ما كانوا معكم في الدنيا. طب ما كانوا قدامكم في الدنيا. طب ما كانوا قدامكم في الدنيا ومعكم
وكانوا عارضين عليكم تبقوا معهم وتشدوا من ازر بعض. وكان هيبقى انواركم بتنور لبعض وبايمانهم. بتنور لبعض يوميها ايه اللي خلاكم تعملوا كده؟ ايه اللي خلاكم تسيبوا؟ ايه اللي خلاكم تبيعوا الطريق؟ ايه اللي خلاكم تتخلوا؟ ينادونهم انتم املنا الوحيد هنعدي ازاي
انا عندي ازاي لو ما ادتوناش نور من انواركم هنعدي ازاي؟ هنعدي ازاي؟ ده الصراط دهوت زي حد السيف انا عندي ازاي؟ هنعدي ازاي والظلمات رهيبة هنعدي ازاي والسنة اللهب اللي طالعة ده الشمس بتترمي في جهنم لسان اللهب من الشمس نص مليون كيلو متر. امال جهنم! السنة اللهب ايه! هنعدي ازاي
ده كلاليب الصراط دي هنعدي منها ازاي ؟ ده السكاكين بتاعة الخلاط بتفرم اللحمة فرم امال لحمنا كلاليب السلطة تعمل فيه ايه ؟ هنعدي ازاي ؟ هنعدي ازاي لازم تستنونا ينادونهم. ينادونهم الم نكن معكم
احنا مش كنا معكم احنا مش كنا معكم ولا ايه! مش في يوم من الايام كنا معكم على الطريق اللي انتم فيه صراع رهيب هيموتوا يا جماعة. المنافقين يا جماعة اكتشفنا للمرة الاولى هم مين؟ الم نكن معكم يعني كانوا في يوم من الايام على طريق الالتزام؟ يعني في يوم من الايام كانت ماشية على الطريق
مع الملتزمات. يعني في يوم من الايام كان ماشي مع الملتزمين. يعني دول اللي انتكسوا يا جماعة. يعني دول المنتكسين يعني دول اللي سابم يعني كل واحد ساب هيصرخ يوم القيامة الم نكن معكم؟ كل واحدة خلعت نقابها واتفتنت واتبرجت هتصرخ الم نكن معكم
كل واحد اتفتن باغنية ولا رجع فتح الباب الموارب بينه وبين المعاصي هيصرخ الم نكن معكم؟ دي رسالة لكل منتكس رسالة لكل واحد ساب. دي رسالة لكل واحدة باعت. دي رسالة لكل واحدة اتخلت. دي رسالة لكل واحد باعت طريق. هتسرخه يوم القيامة
لم نكن معكم. يا جماعة ينادونهم واقفين بيصارعوا من اول المشهد وهم بيبصوا بصات الحسرة للمؤمنين وهم على منابر النور بيتقال لهم اليوم والنور بيسعى حواليهم. وبعد كده ربنا يجيب لك مشهد المنافقين دول نفسهم. وهم بينادوا بيقولوا انظرونا. استنونا. وهم
ويجروا ويلهثم ويجروا ويلهثوا مش عارفين يحصلوهم ازاي والتانيين زي الصاروخ للجنة. بعد كده المشهد اللي بعد كده الملايكة بتزقهم بتقل لهم ارجعوا وراكم. ارجعوا ارجعوا. وهم بيحسبوا ان في نور ورا. بعد كده لقوا السور اتضرب يجروا على السور يصرخوا. المشهد اللي بعد كده
وهم واقفين يصرخوا في المؤمنين. الم نكن معكم؟ احنا مش كنا معكم في يوم من الايام وما فيش حد بيعبرهم ولا بيرد عليهم المشهد اللي بعد كده والمؤمنين بيردوا وبيقولوا ولكنكم فتنتم انفسكم. انتم اللي ضيعتم نفسكم
انتم اللي ضيعتم نفسكم بنفسكم. انتم اللي بعد ما التزمتم وقلوبكم اقبلت على الله. رجعتم تاني تتفرجوا على قنوات ولا اغاني ولا مواقع ولا صحبة انتم اللي ضيعتم انتم اللي دمرتوا نفسكم انتم اللي دمرتوا مستقبلكم. صراع رهيب ليه؟ عشان
سرعة رهيبة نعدي من على الصراط ازاي من غير النور صراع مهول يا جماعة. حرب مهولة. تخيلوا كل المجهود. انا مش قادر اتخيل منزر المنافقين. وهم قاعدين يبصوا على المؤمنين يجروا وراه في كل مكان
ويجوا يتعطلوا في عقبة يعدوها هي ناقصة. وبعد ما يعدوها يجروا يدوروا النور راح فين؟ يجروا على النور ويسرخم. انظرونا ديت فيها في التفاسير. القراءة الاولانية انظرونا يعني استنونا انتظرونا لان المؤمنين سراع اوي. القراءة التانية انظروا
يعني ايه انظرونا؟ يعني امهلونا ليه بقى؟ لان المنافقين هم اللي بطاء. فدول صراع وطريقهم ما شاء الله. ودول بطان اوطانهم كل عقبات وقاعدين يجروا ينادونهم يتوسلوا يا اخواني يا اخواني ده لو ما كانش فيه غير العزاب دهو بس بس
وبعد كده هيدخلوا الجنة والله كان دافع ان احنا نعيش حياتنا عشان الدين امال لو كان بعد ده كمان جهنم يبقى كل ده دافع ان احنا نسيب ينادونهم الم نكن معكم؟ الم نكن معكم؟ مش كنا معكم! مش كنا معكم التزمنا معكم. كلمة فيها زبزبة وابتزاز. لان الم نكن معكم في اللغة؟ يعني احنا كنا
معكم مشكلة؟ مش احنا كنا معكم؟ بيسألوهم الم نكن معكم؟ كلمة فيها مرارة الدنيا كلها. كلمة فيها ندم رهيب. كلمة هيقولها كل منتكس ومنتكسة هان عليك هان عليك لما بتفتحي الدولاب الوقتي تشوفي النقاب بتاعك اللي كنت بتلبسيه
عليك هان عليك لما بتفتحي الوقتي. تشوف الغطرة. تشوف القميص اللي انت كنت بتمشي به وتصلي به الجمعة. هان عليك لما بتشوف الكتب الدينية عليك. لما بتشوفي شروط ديني في المكتبة بتاعتك بيفكرك بايام زمان. فاكر زمان استسلمت للضغوط ليه؟ اديت ودنك لهم ليه
يعطي نفسك ليه ؟ دمرتوا نفسكوا ليه ؟ ينادونهم الم نكن معكم. قالوا قالوا اللي قالوا هنا بقى اللي هم اللي سبتم بقى اللي هم السابتين. اللي هم اللي استمروا على الطريق اللي هم فضلوا يسعوا بلا انقطاع في الدنيا الى الله
يبقى الوقت حوار ما بين السابتين وما بين المنتكسين. ما بين واحد سابت وما بين واحد منتكس. قالوا بلى. ولكنكم فتنتم وتربصتم مرتبة مغرتكم الاماني حتى جاء امر الله. وغركم بالله الغرور. انا متخيل والمؤمنين بيقولوا للمنافقين المنتكسين الكلام دوت كل واحد منتكس
يفكر وقاعد يعيش وقاعد يفتكر زكرياته مع كل كلمة. فتنتم انفسكم ايوة انا اللي ضيعت نفسي. انا اللي فتنت نفسي انا اللي رجعت تاني لما بعتت لي رسالة باغنية على الموبايل رجعت سمعتها ووقعت نفسي تاني. انا اللي فتنت نفسي
انا اللي دخلت على مواقع المانية واشتريت جرايد علمانية لغاية ما شككوني في ديني. انا اللي فتنت نفسي. انا اللي اديت ودن الاهلي تاني لما اعترضوا على النقاب بتاعي كده بدأ كلامهم يأسر في انا اللي فتنت نفسي. انا اللي رجعت نزلت للصحبة السوء تاني. انا اللي رجعت اتفرجت على قناة تانية. انا اللي فتنت نفسي
يا ريتني يا ريتني كنت وقفت مع نفسي. فتنتم انفسكم وتربصتم ايوا. عشت مزبزب ما رضيتش اخد قرار. ما قدرتش افصل. حافظ حياتي كلها بذبذب. كان لازم اخد قرار ان ده طريقي وما خدتوش. كان لازم افصل لطريق ربنا وما فصلتش. كان لازم الزبزبة دي تنتهي وما انتهتشي
وتربصتم وارتبتم اي وشكيت اتشكيت في الطريق شكيت في وعد الله ووعيده. شكيت شكيت في ايات القرآن والسنة. اللي بتقول لي انا هاخد ايه لو كسبت على الطريق ده؟ قلت طب وافرض تعبت في الطريق
وفي الاخر وفي الاخر طلع ان التعب ده اهو كله ما كانش له لازمة. افرض تعبت وفي الاخر حرمت نفسي من المتعة على الفاضي وتربصتم واغتبتم. يا ريتني امنت بكل اية ربنا قالها في القرآن. يا ريتني صدقت كل حديس من احاديس الدار الاخرة في السنة. يا ريتني صدقت وعد
له وعيد انا ارتبت فعلا. انا فعلا شكيت في الطريق يا ندمي. وغردكم الاماني حتى جاء امر الله. الاماني غرتني كان نفسي امسك العصاية من النص ان انا بقى اللي هبقى ماسكها من النص. حسبت ان انا بقى اللي لا هبقى المنقبة ولا هبقى المتبرجة. انا بقى اللي هلبس طرحة وانزل اسرة واحط مكياج. حسبت ان انا
ماسكة من النص حسبت ان انا حسبت ان انا يومين وهتوب وهرجع. ولو ما توبتش ان الله غفور رحيم. غرتني الاماني. غرتني الاماني الزائفة غرتني الاحلام الباطلة وغرتكم الاماني حتى جاء امر الله
وغركم بالله الغرور يا ندمي يا ندمي كان الشيطان يجي لي الغرور اللي هو الشيطان كان يجي لي قبل المعصية يوسع لي باب رحمة ربنا ويصغر لي الزنب اتغر وانطلق وبعد المعصية يجي لي يضيق لي باب رحمة ربنا ويكبر لي الزنب عشان اقنط ويأس
ضيعني اما اسديت له ودني ضيعني لما مشيت في طريق ابليس واتبعته دمرني. ياه فاليوم لا يؤخذ منكم فدية ولا من الذين كفروا. الا هم مش دول اللي كفروا! لا لا لا لا! ده دول يا جماعة اللي كانوا ماشيين على الطريق وضاعم وسابوا. فاليوم لا يؤخذ منكم فدية. طب يا رب
انت بتقول لهم لا يؤخذ منكم فدية! يا رب دول حفاة عراة! دول ما يملكوش شيء اصلا! دول ما عهمش شيء اصلا! هو فدية ايه هم يملكوا شيء! اه. يا جماعة
فيه ناس هتفضل لسه مش قادرة تستوعب الموقف اللي هو فيه. لسة معتقد ان دفتر الشيكات في جيبه يطلعه ويكتب سروته كلها وينجو. هياخده وقت عما يفهمه ايه الانقلاب اللي حصل؟ عمال يفهموا التطور اللي حصل. عما يفهموا التغيير اللي حصل هياخدوا وقت طويل. فاليوم لا يؤخذ منكم فدية برضو ليه ؟
تاني رهيب رهيب معنى ان حتى لو معكم فلوس الدنيا كلها ما عادش ينفع. ليه؟ عشان تتعلموا ان الحق ما لوش تمن ان الطاعة ما لهاش تمن. ان قيام الليل ما لوش تمن. عشان تتعلمه عشان تعرفوا حديس رسول الله صلى الله عليه وسلم. على الزمن اللي احنا فيه. يصبح
المرء مؤمنا ويمسي كافرا ويمسي مؤمنا ويصبح كافرا. ليه؟ يبيع دينه بعرض من الدنيا. يبيع دينه. لو كنت عرفت قيمة دينك ما كنتيش بعتيه. لو كنت عرفت قيمة نقابك ما كنتيش خلعتيه. لو كنت عرفت قيمة لحيتك ما كنتش حلقتها. لو كنت عرفت قيمة الدعوة الى الله ما كنتش سبتها
لو كنت عرفت قيمة طلب العلم ما كنتش اتنازلت عنه. لو كنت عرفت قيمة الذكر ما كنتش فطرت عنه يبيع دينه. يا جماعة ده في في الدنيا كلها يبقى راجل فقير وغلبان جدا. ومش لاقي ياكل ومطحون وعنده حتة ارض صغيرة. يقولوا له بعها وعيش باشا. يقول لهم لا. ما باعهاش ابدا ليه؟ دا دي
ده دي اللي بكرة لما هتغلى هتعيشني باشا. اهو كده. فيه ناس عرفت قيمة الدنيا ما باعتهاش وباعت دينها. لو كنتم عرفتم قيمة دينكم ما كنتوش لو كنتم عرفتم قيمة دينكم ما كنتوش اتخليتوا عنه
فاليوم لا يؤخذ منكم فدية. خلاص ما عادش ينفع ما فيش حاجة تساوي الحق. خلاص كانت الحق ده تمنه الوحيد انك تطبقه وتمشي وراه. النهاردة لو الدنيا كلها معك مش هينفع. فاليوم لا يؤخذ منكم فدية
ولا من الذين كفروا مأواكم النار. مأواكم مأوى تخيل انسان هياوي لجهنم والعياذ بالله هي مولاكم. تخيلوا مولاكم! تخيلوا لو واحد ولا شارون والعياز بالله. شارون تخيل لو واحد قوي جدا وبيكرهك جدا وبقيت في ايديه. وهو مولاك وهو اللي متحكم فيك. تخيلوا
يا مولاكم هي اللي هتأكلكم من اكلها. هي اللي هتشربكم من صديدها. هي اللي هتغطيكم من اغطيتها. هي اللي هتفرش لكم تحتكم من فراشها هي اللي هتشربكم من شرابها. هي اللي هتعيشوا جوة مساكنها. هي ده هي. خلاص هي مولاكم. الجنة الدار يا جماعة فيها كل حاجة
فيها حلي للنساء. والعياز بالله فيه ناس وامرأته حمالة الحطب في جيدها حبل من مسد. يعني في الرقبة دي كأنها سلسلة والعياذ بالله بتتعلق منها النار فيها كل الهدوم. حتى الجزم فيه ناس بتلبس نعال من نار. تغلي منها دماغتها والعياز بالله. الجنة فيها احزية على المقاس. قطعت له
ثياب من نار فيها هدوم على المقاس فيها كل انحاء القنصوات حتى اغطية الراس في جهنم. والعياز بالله هي مولاكم. هتلبسوا من لبسها. وتتغطوا بغطاها وتاكلوا من اكلها وتشربوا من شربها وتعيشوا فيها والعياذ بالله. هي مولاكم وبئس المصير
وينتهي المشهد الاخير للايات ينتهي المشهد المروع لهذه الايات. احنا دلوقتي خلاص يا اخواني. احنا الوقتي تقريبا في نهاية المشهد. احنا دلوقتي تقريبا خلاص في نهاية في نهاية الحلقة بتاعتنا
احنا دلوقتي في النهاية والصور اتضرب والمؤمنين خلاص بدأ الموكب الرهيب يعدي من على الصراط. بالانوار الرهيبة بالانوار اللي بتسعى الانوار اللي بتتلألأ. بالانوار الملازمة لهم. المؤمنين بيعدوا العبور الرهيب من على الصراط. والمنافقين الوقتي خلاص. شوية وهيتفتح لهم
الباب وهيعدوا هم كمان. وهيتساقطوا واحد وراه واحد في جهنم يا جماعة. خلاص المشهد بينتهي. والمشهد بينتهي قدام عنينا. والارض المحشر خلاص بتفضى. بتفضى وبيتوزع كل اللي فيها على درجات الجنة. وعلى طبقات النار. يا جماعة عايزين نفهم
عايزين نعيش عايزين نحس يعني ايه لقاء الله؟ يعني ايه لقاء الله؟ ده انا لو مش بقول لك لقاء الله، ده انا لو باقول لك لقاء مدير شركة هتروح رحت هتروح تعمل معه انترفيو لقاء معه. بناء عليه يعينك ولا لأ؟ بناء عليه يوظفك ولا لأ؟ بناء عليه تاخد مركز او قليل او
ومركز كبير بناء عليه يطردك ولا يخليك انترفيو مع رئيس شركة. شف بتحصل شهادات قد ايه. وبتحصل مهارات قد ايه وبتتعب قد ايه بتلبس ايه وبتتكلم ازاي وبتستعد ازاي عشان انترفيو مع رئيس شركة عشان لقاء رئيس الشركة. امال لقاء الله لما هتدخل
قل تعرض على الله لقاء الله اللي بناء عليه هتدخل الجنة هي ترمى في النار. ولو هتدخل الجنة هتدخل في انهي درجة من درجاتها لقاء الله ده رهيب ده اللحزة الفاصلة اللي بناء عليها هيتوزع الناس وارض المحشر تفضى وكل واحد يروح مكانه. اللي ربنا شاقه له سبحانه وتعالى. لقاء الله
ساعتها هيتعرض عليه قلبك. هيتعرض عليه صحيفتك. ساعتها يا جماعة اعدوا لكل سؤال جواب. اعدوا لكل نعمة شكر. اعدوا لكل ذنب توبة يا جماعة يا اخوانا والمنظر بيتفرق وارض المحشر بتفضى وارض المحشر بتفضى خالص
خلاص يدخل النداء الرهيب. الم يأن للذين امنوا ان تخشع قلوبهم. ياه الم يأن لسة ما قالش الوقت الم يأني ايه التواني اللي انتم فيه ده! ايه البطء اللي انتم فيه ده! ربنا استبطأنا! ربنا بيقول لك انت بطيئة ليه
قرارات القرارات البطيئة ليه ؟ سيرك لله بطيء ليه ؟ ده ربنا بيقول يسعى نورهم. لازم تسعي بالنهارده عشان نورك يسعى قراراتكم بطيئة ليه؟ سعيكم لربنا بطيء ليه؟ انطلاقكم الى الله بطيء ليه؟ ربنا استبطأنا الم يأن للذين
امنوا ان تخشع قلوبهم. الاية دي كانت سبب في توبة اعلام الاسلام. عبدالله ابن المبارك ده من امير المؤمنين في الحديس قفلت من فلتات التاريخ الاسلامي يعني يعني جهبز من جهابة التاريخ الاسلامي
عبدالله ابن المبارك يا جماعة كان في حفلة طرب ومعازف وغناء. وسمع هزه الاية فتاب الى الله. الفضيل ابن عياط كان سارق وكان بينط من على الصورة عشان يسرق سمع واحد بيقوم الليل. بهذه الاية تاب الى الله. يا اخوانا الم يأن الم يأن يعني انتم بطأة ليه؟ عامة بتنفذوا
اوامر ربنا بطاء. اما بتقبلوا على ربنا بطاء. عم قلوبكم بتلين بطاء. ماشيين ببطء ليه؟ ماشية ببطء لسان رعي انطلقوا الى الله يا اخواني. عايزين ننطلق الى الله. عايزين ندوس في الطريق لربنا سبحانه وتعالى. احنا الليلة كنا مع مشهد من مشاهد القيامة في
مشاهد القناة في القرآن من المشاهد المهولة. من المشاهد الرهيبة. مشاهد القيامة في القرآن كانك انت انت دلوقتي بتتفرج علي في كاميرا. لا لا لا لا. مشاهد القيامة في القرآن كانك بالزبط جوة الاحداس. ربنا سبحانه وتعالى اول ما المشهد بيبدأ كأن الستارة اترفعت وكأنك شايف
قدامك وكأنك شايف الحركة وكل ساكنة من اللي بيحصل. عايزين نقرا كتاب ربنا يا جماعة. عايزين نعيش مع كلام ربنا. تخيلي تخيل لو انت من الانفاق زي الانفاق بتاعة السعودية مسلا بتاعة الحج. انت في نفق جوة جبل
والنفق له ناحية دخلت منها او له ناحية ماشي فيها عشان تخرج من الناحية التانية. تخيل لقيت حريقة وقامت. وانت جوة النفق بتبص وراك لقيت النار ماسكة. بتبص قدامك لقيت النار ماسكة
وانت ما بين النار خلاص النفق محاوطك والنار محوطاك. وخلاص هلاك. لقيت فجأة مدخل مفتوح قدامك ومكتوب عليه مخرج او من هزا النفق ساعتها المخرج ده يبقى قيمته ايه؟ ساعتها المنفز ده يبقى قيمته عندك ايه؟ اهو المخرج ده هو القرآن. اهو لما احاطت بنا ذنوبنا يا جماعة. لما الذنوب
حاطط بنا من كل ناحية كان المخرج هو القرآن يا جماعة عايزين ننجو عايزين ننجو عايزين نقرا القرآن انا عايزك الليلة تعيشي مع هذه الايات يوم ترى عيشي بقى ايه اليوم اللي انت مستنياه؟ ايه اليوم اللي انت مستنيه؟ المصيف ولا الجواز ولا الشهادة ولا التخرج ولا العلاوة ولا
تولى الجنة يوم ترى اليوم اللي هنشوف فيه الجنة. اليوم اللي هنشوف فيه منابر النور. اليوم اللي اليوم اللي كل الناس لو على دين هتشوفنا فيه. اليوم اللي اهل الحق هيتشافوا فيه. اليوم اللي المفرطين هيندموا فيه لما يشوفوكي. اليوم اللي كل متبرجة هتندم لما تشوف
محجبة اليوم اللي كله منتكس هيندم لما يشوف كل ملتزم سهبت. يوم ترى المؤمنين والمؤمنات موكب نوران مهول. كل واحد نوره متضاف النور التاني يسعى نورهم والنور بيسعى وبيلازمهم بين ايديهم وبايمانهم. تخيلوا الموكب ده. بشراكم اليوم جنات
لما حبيت الاقي شعار للسورة النهاردة للايات النهاردة. بشراكم اليوم جنات. اليوم انتم تعبتم امبارح والنهارده هتستريحوا. انتم حزنتم امبارح والنهارده تفرحوا. انتم ضحيتوا امبارح والنهارده هتاخدوا. انتم اتحاربتم امبارح والنهارده هتنتصروا. انتم اتظلمتم امبارح والنهارده هتاخدوا حقكم. انتم سخر منكم امبارح
والنهارده هيرد لك واعتبركم. بشراكم اليوم تباشير الصباح. يعني اول النهار ده لسه الشمس هتطلع. بشراكم كل الاكرام دا لسة البداية. انتم لسة ما شفتوش تكريم. انتم لسة ما شفتوش نور. انتم لسة ما شفتوش عطور. انتم لسة ما شفتوش رفعة. انتم لسة ما
اللي في الجنة مستنيكم. وكل جنة غير الجنة التانية. وكل مقام في الجنة غير المقام التاني. وكل درجة غير الدرجة التانية. وكل نعيم غير النعيم التاني. بشراكم اليوم جنات جنات تجري من تحتها الانهار
خالدين فيها. ذلك هو الفوز العظيم. هو ده الفوز. امال اللي كانوا في الدنيا بيقولوا ورا شهواتها. الواحد طول ما هو جاي من الطريق من المنصورة للقاهرة شايفين الابراج وشايفين العربيات وشايفين الشهوات وشايفين الاغاني اللي مشغلة العربيات اللي مشغلة المعازف وشايفين
كل واحد دا متهيأ له ان الفلوس في الفلوس فبيجري عليها. ودا بيتهيأ له ان الفوز في بنت فبيجري عليها. ودا بيتهيأ له ان الفوز في برج يتكتب عليه اسمه فبيجري عليه
وده بيتهيأ له ان الفوز في كرسي فبيجري عليه. وده بيتهيأ له ان الفوز في النفاق فبينافق. وده متهيأ له ان الفوز في الشهرة فبيجري عليها. انما يا جماعة ربنا قال ذلك هو هو ده الفوز. وغير كده كله خسران
وغير كده كله ندمان. وغير كده كله هيندم. ندم رهيب يا جماعة. اخواني في الله مش عايزين نندم عايزك تسبتي وعايزك تسبت وعايزين نسبت اللي معنا وعايزين نفضل صحبة عشان ننور لبعض يوم القيامة. وعايزين نبقى دي رسالة لكل واحد سببها
هتندم هتعض على ايدك الدرس ده الدرس ده بنهديه لكل واحد انتكس لكل واحد كان معنا في يوم من الايام وما عدناش شايفينه معنا. لكل واحدة كانت على الطريق وما عدناش شايفينها على الطريق. الدرس ده لكل واحد باعه واتخلى. لكل واحد بيهرب
في الوقت من الالتزام ومن الدين هييجي يوم هتعض على ايدك هييجي يوم هتقول انفرونا. هتيجي يوم هتتمنى قبس من النور. هيجي يوم هتقول الم نكن معكم؟ هيجي يوم هيتقال لك اليوم لا يؤخذ منكم
فدية هيجي يوم هيتقال لك على النار هي مولاكم. هييجي يوم هتندم ويا بطيء. يا اللي ماشي لربنا بطيء. الم يأني؟ ما جاش الوقت بقى انك تقومي. ما جاش الوقت انك تتغير. يا جماعة لسة على رمضان خمسة وسبعين يوم
خمسة وسبعين يوم بالزبط. النهاردة خمستاشر في الشهر العربي مين اللي صام تلتاشر واربعتاشر وخمستاشر المرة اللي فاتت قلنا تلتاشر واربعتاشر وخمستاشر وقلنا الصيام لا عدل له. طب مين اللي هيصوم اتنين وخميس بقى ان شاء الله؟ مين اللي هيصوم اتنين وخميس ويصبر لله
ولما ييجي الساعة خمسة ستة العصر هيموت من العطش. وحلقه هيتمزق يقول خلاص معلش هييجي اليوم اللي هيتقال لي فيه هذا يومكم. مش ده يومي. انا عايز تشرب ليه مش ده يومي
انت عايزة تكبري ليه ؟ مش ده يومك. انت عايز تسمع معازف ليه مش ده يومك. انت كل ده يا جماعة هتستمتعوا به في الجنة لما ييجي يومكم ده مش يومنا يا جماعة يومنا لسة ما جاش
احنا يا جماعة هنا في جهاد في تعب بنزرع. يوم الحصاد لسه ما جاش. يا جماعة مش ده يومنا. مش دي ايامنا. مش ده مقامنا. مش دي دارنا. عايزين نفهم بقى عايزين نفهم يعني ايه هذا يومكم ويعني ايه يوم ترى نعيش مع الايات دي الليلة يا اخواني؟ يا اخواتي نعيش مع الايات دي في سورة الحديد نعيش معها مع
الاربع ايات دول نعيش ونرتل ونبكي ونصرخ ونستغيس ونتوسل يا اخواني التوصية التانية التوصية التانية انا عايز كل واحد منكم قبل الفجر بنص ساعة. يعني من اجمل ما سمعت من اجمل ما سمعت. قبل الفجر بنص ساعة
خلصت واترك قبل الفجر بنص ساعة او تلت ساعة تقوم قاعد الصلاة ورافع ايدك وتفضل تدعي بدعاء واحد وتتوسل لحد ما تبكي. افضلي قولي يا حي يا قيوم برحمتك استغيث اصلح لي شأني
كل ولا تكلني الى نفسي طرفة عين. افضل قل اللهم اهدني وسددني تفضلي قولي اللهم اصلح لي دنياي واخرتي. يا اخواني الروشتة دي والله نجاة في الدنيا وفي الاخرة. رفعة في الدنيا وفي الاخرة قبل الفجر بنص ساعة بس
نص ساعة او تلت ساعة ارفع ايدك واقعد ابكي واقعد ادعي بدعوة واحدة وركز عليها او دعوتين. وركز واتعب وشوف السمرة ايه. مش عايزين نغبن يا جماعة في الصفقة ديت. بازن الله سبحانه وتعالى. عايزين الحد الادنى
من الطاعة اتنين وخميس الحد الادنى. الحد الادنى يعني نقعد جلسة ضحى ما قدرتيش يبقى قيام ليل. ما قدرتوش يبقى صيام يا جماعة نصوم ونسرد ونشوف طاعة ربنا وندوق اللذة يا جماعة. خمسة وسبعين يوم على رمضان. خمسة وسبعين يوم هنعمل ايه؟ هنقرأ القرآن قد ايه؟ يلا يا اخواني نبدأ. نبدأ باذن الله
هنبدأ في ختمة قبل رمضان. نبدأ في التهجد بهزه الايات. نبدأ ونقوم والقافلة دي تنطلق الى الله. عشان نوصل لربنا سبحانه وتعالى. رب يقول لنا بشراكم اليوم جنات ايه الكلمة اللي تعبنا عشانها
الكلمة اللي استحملنا عشانها الكلمة اللي صبرنا عشانها الكلمة اللي اتأزينا عشانها. الكلمة اللي استحملنا عشانها بشراكم اليوم جنات يتقال لنا بازن الله يوم القيامة. اللهم بشرنا بجناتك ورضوانك. اللهم ارزقنا الفردوس الاعلى. اللهم انا نسألك الفردوس الاعلى
اللهم انا نسألك الفردوس الاعلى ونعوذ بك من النار. ومن عذاب النار ومن زقوم النار ومن صديد النار. ومن سلاسل النار اللهم استعملنا ولا تستبدلنا. اللهم اجعلنا من اهل القرآن. اللهم بلغنا رمضان. اللهم بلغنا رمضان. واجعله فتحا علينا
على عبادك يا رب. تولى امرنا. يا رب انصر اخواننا في غزة. يا رب ايدهم يا رب انصرهم. يا رب ايدهم يا رب اجعل نصرهم اية. اللهم استعملنا ولا تستبدلنا. اللهم اهدنا ويسر الهدى الينا برحمتك يا ارحم الراحمين
اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا